নিজস্ব প্রতিবেদক :: দলীয় কর্মকান্ডে ঐক্য থাকলেও আসন্ন সিটি নির্বাচনে মেয়র পদে মনোনয়ন নিয়ে ঐক্য দেখাতে পারেনি সিলেট আওয়ামী লীগ। সোমবার সিটি নির্বাচন ইস্যুতে সোমবার মহানগর আওয়ামী লীগের বর্ধিত সভা থেকে মনোনয়ন প্রত্যাশী ৫ নেতার নাম কেন্দ্রে পাঠানো হয়। তারা হচ্ছেন- সিলেট মহানগর আওয়ামী লীগের সভাপতি বদর উদ্দিন আহমদ কামরান, সাধারণ সম্পাদক আসাদ উদ্দিন আহমদ, যুগ্ম সাধারণ সম্পাদক ফয়জুল আনোয়ার আলোয়ার, অধ্যাপক জাকির হোসেন এবং শিক্ষা বিষয়ক সম্পাদক আজাদুর রহমান আজাদ। মনোনয়ন প্রত্যাশী এই ৫ নেতার মধ্য থেকেই যেকোন একজনকে মনোনয়ন দেবে আওয়ামী লীগের মনোনয়ন বোর্ড।